Proiect

PARLAMENTUL REPUBLICII MOLDOVA

LEGE

privind importul utilajului pentru staţia de epurare

a apelor reziduale din s.Oniţcani, r-nul Criuleni

-------------------------------------------------------------


Parlamentul adoptă prezenta lege organică.


Articol unic. – Prin derogare de la prevederile Codului fiscal nr.1163-XIII din 24 aprilie 1997 nu se aplică taxa pe valoarea adăugată la importul utilajului pentru staţia de epurare a apelor reziduale din s.Oniţcani, r-nul Criuleni, introdus în ţară de către S.A. „Crio-Izvorul”, conform contractului nr.66-E-2006 din 12 decembrie 2006, încheiat între S.A. „Crio-Izvorul” şi nerezidentul Republicii Moldova „RESETILOVS UN CO” IK, destinat realizării obligaţiunilor stipulate prin contractul nr.445/172 din 1 decembrie 2006 dintre S.A. „Crio-Izvorul” şi Consiliul raional Criuleni.


Preşedintele Parlamentului 

NOTA   DE  ÎNTEMEIERE
Raionul Criuleni a beneficiat de alocaţii financiare de la Bugetul de Stat pentru procurarea utilajului de fabricaţie letonă întru dotarea staţiei regionale de epurare a apelor reziduale (s.Oniţcani).
Conform alin.(5) art.108 din Codul fiscal dacă factura fiscală este eliberată si plata este primită pînă la momentul efectuării livrării, data livrării se consideră date eliberării facturii fiscale sau data primirii plăţii, în dependenţă de ce are loc mai înainte.
în conformitate cu pct.3.3 din contractul de achiziţii publice nr.445/17^ din 01.12.2006, încheiat între SA „Crio-lzvorul" şi Consiliul Raional Criuleni, achitarea pentru marfă de „Cumpărător" (Consiliul Raional Criuleni) se efectuează în prealabil în volum de 100%.
Prin urmare, în cazul respectiv, data obligaţiei fiscale privind TVA la „Vînzător” (S.A. „Crio-lzvorul”) apare la data primirii plăţii prealabile.
Totodată, în condiţiile acţiunii lit.b) art.95 din Codul fiscal obiect impozabil reprezintă importul mărfurilor în Republica Moldova, data obligaţiei fiscale, conform art.101 din Codul fiscal, reprezentînd data declarării mărfurilor la punctele vamale de frontieră.
În rezultat, în cazul dat, mai sunt necesare 20% din suma totală, care nu si-au găsit reflectarea în alocarea menţionată.
Reieşind din cele expuse, întru asigurarea posibilităţii achiziţionării de către Consiliul Raional Criuleni a utilajului pentru dotarea staţiei regionale de epurare a apelor reziduale din s.Oniţcani este necesară acordarea scutirii utilajului în cauză de TVA şi import.

